නිවෙසේ මිදුලේ සෙල්ලම් කරමින් සිටි දැරියකට අතවනමින් ඇය පාරට කැඳවා ගැනීමට උත්සාහ කළ බව කියන පුද්ගලයකු ඉලුක්හේන ප්‍රදේශවාසීන් විසින් අල්ලා මීරිගම පොලිසියට බාර දී තිබේ.පෙරේදා 20 සවස ගස්පේ පන්සල පාරේ ගමන් කරමින් සිටිය දී මෙසේ අල්ලා ගෙන ඇත්තේ මීගමුව ප්‍රදේශයේ පුද්ගලයෙක් බව පොලිසිය කියයි.මේ අය ආධාර ටිකට් පත් විකිණීමේ යෙදී සිටි අයකු බව පොලිස් පරික්ෂණවල දී හෙළිවී ඇත.මොහු මේ ප්‍රදේශයට පැමිණ ඇත්තේ ආධාර ටිකට්පත් විකිණීමට ද එසේ නැතහොත් වෙනත් අරමුණකින්දැයි හෙළි කර ගැනීමට පොලිසිය පරික්ෂණ පවත්වයි.මීරිගම පොලිස් ස්ථානාධිපති ප්‍රධාන පොලිස් පරික්ෂක බී.එන්.ටී. බස්නායක මහතාගේ මෙහෙයවීම යටතේ පරික්ෂණ පැවැත් වේ.